Pterodactylus

Ang Pterodactylus ( , mula sa Griyegong πτεροδάκτυλος, pterodaktulos, na nangangahulugang "daliring may pakpak" ) ay isang sari o genus ng mga pterosaur, na ang mga kasapi ay tanyag na nakikilala bilang mga pterodactyl. Ito ang unang napangalanan at nakilala bilang mga reptilyang lumilipad. Ang mga labi ng posil nito ay pangunahing natatagpuan sa apog na Solnhofen ng Bavaria, Alemanya, na ipinepetsa sa hulihan ng Panahong Hurasiko (Jurassic) (maagang Tithoniano), na humigit-kumulang sa 150.8–148.5 milyong mga taon na ang nakalilipas, bagaman mas maraming mga pragmentaryo o pira-pirasong mga labi ang nakilala mula sa iba pang mga lugar na nasa Europa at sa Aprika. Isa itong karniboro at marahil ay nandaragit ng mga isda at iba pang maliliit na mga hayop bilang pagkain. Katulad ng lahat ng mga pterosaur, ang mga pakpak ng Pterodactylus ay binubuo ng isang balat at ng isang balamban ng laman (membrano ng masel) na umaabot mula sa pinahaba nitong pang-apat na daliri hanggang sa panglikurang mga binti nito. Ito ay sinusuportahan sa loob ng katawan ng mga hiblang collagen at sa labas ng mga palupo na mayroong keratin (keratinoso).

Ang pangalan ng dinosaurong ito ay hinango mula sa Griyegong mga salitang pteron (πτερόν, na may kahulugang 'pakpak') at daktylos (δάκτυλος, na ang ibig sabihin ay 'daliri') at tumutukoy sa paraan kung paanong ang pakpak ay sinusuportahan ng isang malaking daliri.

Mga sanggunian 

Pterodactylidae